b"\n_START_ARTICLE_\nMas Oller (Riudarenes)\n_START_SECTION_\nDescripci\xc3\xb3\n_START_PARAGRAPH_\nEdifici de tres plantes i coberta a dues aig\xc3\xbces i cornisa catalana. El portal \xc3\xa9s d'arc rebaixat i al capdamunt t\xc3\xa9 una finestra g\xc3\xb2tica d'arc conopial lobulat amb les impostes decorades. La resta de les finestres estan emmarcades amb pedra amb l'ampit motllurat. Enganxat a la fa\xc3\xa7ana trobem el pou, amb les parets exteriors arrebossades. Al costat dret hi ha un annexa que serveix de porxo per guardar-hi eines. Els cairats i les bigues d\xe2\x80\x99aquest porxo s\xc3\xb3n de fusta i les pilastres que el sostenten de rajols. Est\xc3\xa0 format per dos grans finestrals a la part de dalt i dues grans portes de fusta tapen l\xe2\x80\x99entrada de la part de baix. T\xc3\xa9 tres grans contraforts._NEWLINE_A l\xe2\x80\x99altre costat de l\xe2\x80\x99edifici principal, a l'esquerre, hi ha un cos adossat de dos plantes amb obertures emmarcades amb pedra, realitzat m\xc3\xa9s tardanament. I al darrere tamb\xc3\xa9 hi ha altres construccions adossades i un pati interior. S\xc3\xb3n ampliacions que s\xe2\x80\x99han fet al llarg del temps, segons les necessitats del moment."